GiliGold/VAD_KnessetCorpus huggingface dataset:
שרון קדמי: בנוסף, חוק פיקוח על פעוטות, שאני מקווה שנשלים התקנת התקנות בזמן הקרוב.
שרון קדמי: זה יסדיר את השוק הזה מבחינת אמות המידה לכל מעון, מבחינת בטיחות, פדגוגיה וכו'.
שרון קדמי: גם על זה אשמח להעביר לך חומר מפורט יותר.
שלום שמחון: אנחנו נפתח את שוק מעונות היום לתחרות.
שלום שמחון: מבחינתנו, זה כלי.
שלום שמחון: אנחנו רוצים להגדיל את ההיצע של מעונות היום, אנחנו רוצים להכניס יותר מפעילים למעונות היום, אנחנו רוצים לעבוד ישירות מול ההורים ולהפעיל ואוצ'רים.
שלום שמחון: אנחנו רוצים להכניס את שוק מעונות היום לתחרות כדי להוריד את המחיר, כדי שהוא לא יעלה 2,500 שקל להורה.
שלום שמחון: זה מעבר לסבסוד שהממשלה תיתן, מעבר לזה שהיא תבנה הרבה מעונות יום כדי שלא יהיה חוסר, מעבר לזה שהיא תכניס יותר מעונות יום פרטיים, שכרגע לא עובדים מול התמ"ת.
שלום שמחון: מעבר לעניין של הפיקוח, הכוונה שלנו היא להניע תחרות אמיתית במעונות היום, וזה באמת קשור - - -
יוליה שמאלוב-ברקוביץ: כמה זמן אתה חושב שייקח השינוי המיוחל הזה?
שרון קדמי: השינוי כבר החל.
שרון קדמי: ממשלת ישראל קיבלה החלטה לפני שבוע שמאמצים את המלצות דוח טרכטנברג.
שרון קדמי: אנחנו נכנסים לתוכנית חומש, בימים הקרובים נציג לשר התמ"ת את תוכנית העבודה לחומש הקרוב.
שרון קדמי: זה פרויקט מאוד שאפתני, גם בהיבט התפעולי שלו, גם בהיבט הנדל"ני שלו.
שרון קדמי: לבנות 1,000 מעונות ומעלה זה היקף חסר תקדים.
שרון קדמי: אנחנו נבנה מעל 200 מעונות בשנה.
יוליה שמאלוב-ברקוביץ: זה גם יקטין את מספר הילדים בכל מעון?
יוליה שמאלוב-ברקוביץ: זו גם אחת המטרות?
שרון קדמי: אחת המטרות של החוק, או התקנות, זה לקבוע אמת מידה כמה ילדים צריכים להיות במסגרת.
שרון קדמי: כמובן שהמספר משתנה מכיתת תינוקות בני שלושה חודשים לכיתת פעוטות בני שנתיים וחצי.
שרון קדמי: אבל הכול מלווה בעבודה פדגוגית של אנשים מומחים בתחום הזה.
שרון קדמי: אנחנו לא עושים שום דבר שלא בליווי מקצועי מאוד קפדני.
ישראל אייכלר: התוכנית היא רק במעונות שתיבנו או בכל המעונות בארץ?
שרון קדמי: המטרה שלנו היא לפקח על כל המסגרות הקיימות.
שרון קדמי: זאת אומרת, אם היום אנחנו מפקחים על כ-1,800 מעונות, בסוף התהליך הכוונה היא להגיע לפיקוח כמעט על 10,000 מסגרות.
שרון קדמי: זה אומר גדילה חסרת תקדים במערכת, כולל הפיקוח, כולל הסבסוד.
שרון קדמי: זה משהו באמת גדול.
יוליה שמאלוב-ברקוביץ: כולל הכשרה של גננים, גננות?
שרון קדמי: בוודאי, שאלה מצוינת.
שרון קדמי: הדבר יחייב הכשרה של אלפי מטפלות, וגם לזה תוכנית כוללת מסלולי הכשרה ותקציב.
שרון קדמי: זאת אומרת, האגף להכשרה מקצועית במשרד התמ"ת ילווה את התהליך בהכשרת מטפלות, שללא ספק נצטרך.
ישראל אייכלר: אבל גם במעונות הקיימים.
ישראל אייכלר: זאת אומרת, מעון שנכנס לפיקוח, גם אם הוא נמצא במקום מסוים, אתה לא תגיד לו: תצא מפה - - -
שרון קדמי: ממש לא.
שרון קדמי: מי שמסגרת הוא במסגרת.
ישראל אייכלר: כי יש המון מעונות שקיימים, אתה לא צריך - - -
יוליה שמאלוב-ברקוביץ: מטפלים ומטפלות, כמה?
שלום שמחון: נשקיע 700 מיליון שקל בשיפוצים.
שלום שמחון: כדי שהם ייכנסו למערכת שלנו הם צריכים לעבור שלבים.
שלום שמחון: יש בוועדה אחרת חוק מעונות היום.
שלום שמחון: הם יצטרכו להיכנס להסדרה שלנו, לעשות שינויים שקשורים בבטיחות ועוד כמה דברים.
שלום שמחון: הממשלה תשקיע בזה כסף, מאות מיליוני שקלים בשנים הבאות.
שרון קדמי: כל המידע על המעונות מצוי באתר שלנו ואנחנו גם נשמע להעביר לכם.
שרון קדמי: זה באמת המון מידע.
שרון קדמי: נשמח להשיב פרטני.
יוליה שמאלוב-ברקוביץ: מה עם השאלה האחרונה שלי, לגבי התדמית שלכם?
כרמל שאמה-הכהן: התדמית זה פחות מעניין.
כרמל שאמה-הכהן: אנחנו לא משרד פרסום.
יוליה שמאלוב-ברקוביץ: זה מאוד חשוב.
יוליה שמאלוב-ברקוביץ: הציבור צריך לדעת שיש כזה משרד.
כרמל שאמה-הכהן: אדוני המנכ"ל, אני רוצה לשאול שאלה אחרונה.
כרמל שאמה-הכהן: הגיעו אלינו תלונות של יבואנים קטנים ובינוניים מסין, שמייבאים כל מיני מוצרים.
כרמל שאמה-הכהן: כשמגיעה התכולה לכאן פתאום המחיר של עמילות המכס ושל ההובלה משתנה והם נותרים שבויים וצריכים לשלם כפול.
כרמל שאמה-הכהן: זה קורה רק מול הסינים.
כרמל שאמה-הכהן: אמרו שהפנו תלונות לנספח המסחרי.
כרמל שאמה-הכהן: לא שמעת על זה?
שרון קדמי: אני לא מכיר.
שרון קדמי: נשמח לקבל את החומר.
שרון קדמי: יש לנו גם את בועז, שנמצא פה, סמנכ"ל סחר חוץ, וגם דני גולדשטיין, שהוא מנכ"ל מכון התקנים.
שרון קדמי: אולי גם מהכיוון ההוא יש איזשהו חסם.
שרון קדמי: אני מודה שאני לא מכיר.
שרון קדמי: אם בועז מכיר את הפרטים, אז בבקשה.
כרמל שאמה-הכהן: בועז, אתה מכיר על מה אני מדבר?
בועז הירש: כן.
בועז הירש: הגיעו כמה מכתבי תלונה לנספח שיושב בדרום סין.
בועז הירש: מדובר במהלכים שמאוד קשה להיכנס אליהם.
בועז הירש: עד כמה שאני מבין זו תרמית בין אנשי עסקים פרטיים.
בועז הירש: היכן שניתן מבצעים בדיקות, אבל זה למעשה המרחב הפרטי בין שני אנשי עסקים.
בועז הירש: מאוד בעייתי.
כרמל שאמה-הכהן: זאת אומרת, אין לנו יכולת לעזור, לא בהדרכה ולא - - -
שלום שמחון: מה זה הדבר הזה?
בועז הירש: יבואן רוכש סחורה אצל הסינים.
בועז הירש: כאשר הסחורה מגיעה היא לא עומדת או שהוא לא מקבל את ההיקפים או שפתאום הוא מקבל חשבוניות בהיקפים יותר גדולים, עם חלק יותר קטן מהסחורה שמוחזקת כבת ערובה עד שיקבלו את היתר.
כרמל שאמה-הכהן: זה סכומים קטנים, בדרך כלל 2,000 עד 5,000 דולר פר משלוח, אבל בשביל הקטנים והבינוניים זה הרבה כסף.
בועז הירש: לחלוטין.
כרמל שאמה-הכהן: הם העבירו לי קלסר שלם.
כרמל שאמה-הכהן: לא הספקתי עדיין להתעמק בו, אבל הם אמרו - - -
בועז הירש: אני מודע למקרה או שניים ברמה האישית.
בועז הירש: אם אפשר לקבל יותר פרטים, אפשר לפנות למכון הייצוא שיקיים סדנאות הדרכה בנושא.
כרמל שאמה-הכהן: תודה רבה לכל המשתתפים בדיון, הישיבה נעולה.
ישראל אייכלר: אנחנו פותחים בבקשה לדיון מחדש מאת חבר הכנסת אילן גילאון בהצעת חוק חניה לנכים (תיקון – הודעת תשלום קנס בשל חניה במקום אסור), התש"ע-2009.
לאה ורון: אני מבינה שאדוני מאשר את הבקשה לדיון מחדש.
ישראל אייכלר: בואו נעשה הצבעה.
לאה ורון: לחבר הכנסת גילאון, למרצ אין.
לאה ורון: .
ישראל אייכלר: מי בעד דיון מחדש בבקשתו של חבר הכנסת אילן גילאון?
ישראל אייכלר: ה צ ב ע ה בעד – פה אחד פה אחד אושרה הבקשה לדיון מחדש אני רוצה לשמוע מחבר הכנסת אילן גילאון על מה..
אילן גילאון: ברוב עוונותיי - העירה את תשומת ליבי מנהלת הוועדה, גברת לאה ורון - אני לא משפטן וגם אדם תמים מידי.
אילן גילאון: העברתי פה את הרעיון - מה שחייב להיות כתיקון לחוק הקיים כדי לא להתעמר באנשים מחזיקי תג נכה - שחובת ההוכחה תהיה על המערכת, כלומר מי שיצטרך להוכיח את העבירה שהם עשו, בניגוד לחוק חניית נכים מ-1994, זאת המערכת או מי שנותן את הדוח - במקרה הזה הפקחים, משטרת ישראל או המשרד לביטחון פנים.
אילן גילאון: חובת ההוכחה שהם באמת הפריעו לתנועה תהיה על המערכת, לא הנכה יצטרך לחטט את רגליו – לא תמיד יש לו את מה לחטט.
אילן גילאון: לא הוא יצטרך להגיע ולהביא את ההוכחות אלא ההיפך.
אילן גילאון: בגלל מצוקה שנוצרה - הסברנו אותה כאן - הררי תלונות יש על התעמרות, בניגוד ל..
ישראל אייכלר: אני פשוט לא מבין.
ישראל אייכלר: נדמה לי שהחוק הבסיסי אומר – יגיד לי היועץ המשפטי - שהמערכת כשהיא באה מול אזרח צריכה להוכיח שעברתי עבירה, לא אני צריך להוכיח שלא עברתי עבירה.
אילן גילאון: זה מה שדרשנו כאן בתיקון לחוק.
אילן גילאון: רצינו להעביר את הסמכות מהרשויות המקומיות - איתן הבעיה המרכזית - למשרד לביטחון פנים.
אילן גילאון: נטען שהמשרד לביטחון פנים לא ערוך, אין לו את הכלים והתנאים לתת את דוחות החניה.
אילן גילאון: הפשרה הייתה שבכל מקרה שתהיה עבירה של תג נכה היא תהיה עבירה מצולמת.
אילן גילאון: מה שכנראה לא הובן עד תום זה שהצילום של העבירה יצטרך להיות מלווה את הדוח במקרה שמניחים אותו על השמשה או שולחים אותו בדואר, כדי שהאדם שהולך לשלם יהיה בטוח שהוא אכן עבר עבירה או הפרעה לתנועה בניגוד לחוק חניית נכים 1994.
אילן גילאון: רק לסבר את האוזן, חוק חניית נכים 1994 מסביר באיזה תנאים בעל תג נכה על מכוניתו יכול להחנות, אם זה במרחק מספיק ממעבר של קיר, אם זה בריחוק מספיק מתחנת אוטובוס, מעבר חצייה וכדומה.
אילן גילאון: מה שקורה היום בפועל זה שנותנים דוחות לאנשים עם תג נכה על ימין ועל שמאל.
אילן גילאון: אמרנו בפעם הקודמת - אני אציין שוב - ש-3 הרשויות המקומיות לא טומנות את היד בצלחת.
אילן גילאון: עיריית תל-אביב עולה על כולן.
ישראל אייכלר: למרות שהם רואים את תג הנכה?
אילן גילאון: הם טוענים כל מיני דברים.
אילן גילאון: הטענה לא משנה, לכן אני רוצה את חובת ההוכחה.
אילן גילאון: זה במקום שאני אקח את האדם שיצטרך להוכיח שהוא לא אשם, שאין לו אחות, שהוא לא חנה על המדרכה בצורה לא נכונה אלא על פי חוק חניית נכים.
אילן גילאון: מה שקורה בפועל, נתתי דוגמה אישית בעניין הזה.
אילן גילאון: .
אילן גילאון: לי, אדוני, גררו את המכונית במגרש אוסישקין בתל-אביב.
אילן גילאון: דרך אגב, לא קיבלתי בחזרה את הכסף ואת הגרירה מכם.
אילן גילאון: זה מקום שהוא שכוח אל בלילה, ב-19:00 בערב.
אילן גילאון: אין שם כלום, כי הרסו את מגרש הכדורסל.
אילן גילאון: חניתי מול שער שאין בו שום תנועה.
אילן גילאון: לקחו את המכונית וגררו אותה.
אילן גילאון: מה הייתי צריך לעשות באותו רגע?
אילן גילאון: לבוא לוועדת הכלכלה?
אילן גילאון: הלכתי לשלם את הכסף כדי לקבל בחזרה את המכונית.
אילן גילאון: אני, אילן גילאון, עשיתי את זה.
אילן גילאון: תאר לעצמך, אדוני, את האנשים שאין להם את הכוחות לעשות את הדברים האלה.
אילן גילאון: המערכת הולכת ומתעמרת ומתעמרת.
אילן גילאון: לי, בתור אדם תם לב, איך אני אגיד לך..
אילן גילאון: אתה יודע שכשאתה חותם ביטוח הוא פתאום אומר לך שזה לא כולל את ה-ice maker.
אילן גילאון: פתאום לא הובהר דיו שהצילום חייב להגיע אל מקבל הדוח.
אילן גילאון: מי שחייב להפיק אותו זה מי שנותן את הדוח.
אילן גילאון: הצילום מוכיח את ההוכחה הזאת, לכן הבאנו את התיקון לכאן.
דורון יהודה: זו צריכה להיות הפרעה ממשית בפועל.
ישראל אייכלר: יש לי שאלה לפני שאני עובר לדיון.
ישראל אייכלר: מה זה שונה מכל אזרח שמקבל רפורט ולא מצרפים אליו את.
ישראל אייכלר: .? למה אני לא צריך לקבל את הצילום?
אילן גילאון: למה שלא תקבל את הצילום?
ישראל אייכלר: בעידן המצלמות.
ישראל אייכלר: .
אילן גילאון: יש גם מה שנקרא לחילופי חילופין.
אילן גילאון: האנשים האלה הם אנשים.
אילן גילאון: זאת מכת מדינה.
אילן גילאון: האנשים האלה צריכים לחטט את רגליהם כדי ללכת להוכיח.
אילן גילאון: רוב האזרחים לא נמצאים במציאות הזאת.
אילן גילאון: אדוני לא היה בדיון, אבל כאשר שאלתי את מר ירדני כמה דוחות כאלה ניתנו רק בעיריית תל-אביב, הוא אמר לי שמה שבוטלו בשנת 2010..
אילן גילאון: נכון, מר ירדני?
יואב ירדני: לא אני אמרתי, אלון אמר.
אילן גילאון: אלון אמר.
אילן גילאון: 5100 דוחות בוטלו.
ישראל אייכלר: 5100 דוחות בוטלו לנכים?
אילן גילאון: בוטלו.
דורון יהודה: כמה לא בוטלו?
לאה ורון: אחרי שהנכים פנו.
אילן גילאון: תחשוב, אדוני, כמה לא בוטלו כי הנכים לא פנו.
אילן גילאון: שאלתי כמה דוחות ניתנו לאנשים שחנו בחניית נכים.
אילן גילאון: נאמר לי 6100, אם אני לא טועה, אם אני זוכר נכון.
אילן גילאון: אם הנכים הם קופת התשלומים של הרשויות המקומיות ומשם הרשויות מתקיימות, אז תסלחו לי..
ישראל אייכלר: אתה לא צריך לשכנע יותר מאשר העובדה שלא הייתי מאמין שבמדינת ישראל או בכל מדינה של בני אדם יתנו 5000 דוחות לאנשים שיש להם על החלון תג נכה.
דורון יהודה: בעיר אחת.
דורון יהודה: זה רק בתל-אביב.
אילן גילאון: אלה בוטלו.
אילן גילאון: בוטלו הרבה יותר.
אילן גילאון: אני מניח שנתנו.
ישראל אייכלר: לפחות 5000 בשנה אחת?
לאה ורון: רק בתל-אביב.
ישראל אייכלר: ורק בתל-אביב.
אילן גילאון: כן, בתל-אביב.
אילן גילאון: זה אליבא דה אנשי החניה של תל-אביב.
ישראל אייכלר: זה ממש לא יאומן.
ישראל אייכלר: לומדים פה לפעמים דברים חדשים.
לאה ורון: סליחה, יש פה נציגים של מרכז השלטון המקומי?
יואב ירדני: אני נציג עיריית תל-אביב.
לאה ורון: זה בסדר מבחינתנו.
לאה ורון: אני מבקשת להדגיש שמרכז השלטון המקומי, לרבות נציגי רשויות, הוזמנו לדיון היום.
ישראל אייכלר: כן, אבל הם התעייפו כי כולם היו פה השבוע ביום.
ישראל אייכלר: אנחנו ניתן את רשות הדיבור לעיריית תל-אביב כי אותם שמעו הכי הרבה.
ישראל אייכלר: אולי תתחיל עם הנושא הזה של לפחות 5000 דוחות שניתנו לנכים.
ישראל אייכלר: זה לא נשמע לי הגיוני.
יואב ירדני: זה בנתונים סטטיסטיים.
יואב ירדני: לא צריך להגיד לך, אפשר לשחק עם מספרים איך שאתה רוצה.
יואב ירדני: אתה בוודאי יודע את זה לא פחות טוב ממני.
אילן גילאון: זה לא נתון סטטיסטי, זה נתון אבסולוטי.
אילן גילאון: מה זה נתון סטטיסטי?
אילן גילאון: זה נתון אבסולוטי שנתתם.
יואב ירדני: אתה לא רוצה לחזור לאותם ויכוחים שהיו לנו.
יואב ירדני: לעצם שאלתך.
יואב ירדני: לא צריך לשכוח שכל יום נכנסים לתל-אביב כ-400 אלף כלי רכב, כמיליון אנשים.
יואב ירדני: בואו נצא מנקודת הנחה כמה מתוכם הם נכים.
יואב ירדני: חלק מהנכים חונים שלא כחוק, חלק חונים על מדרכות, חוסמים מדרכות.
יואב ירדני: עיריית תל אביב עשתה מהלך בעבר כך שאת כל מי שהיה לו תו של עגלה לא אכפנו, לא משנה איפה הוא חנה.
יואב ירדני: באחד הסבבים שהיה לנו בבית המשפט בנושא של נכים, בית המשפט החליט שהוא לא שם אותנו כסמכות לקבוע מי נכה יותר ומי נכה פחות.
יואב ירדני: יש בזה הרבה מההיגיון.
יואב ירדני: לא נכנסנו לעניין.
יואב ירדני: צריך לשים לב לשני דברים עיקריים.
יואב ירדני: יש לא מעט נכים שמשתמשים בתווים הכפולים.
יואב ירדני: אני לא נכנס מי נוסע ומי לא נוסע.
יואב ירדני: אני חושב שיש פתרון טכנולוגי למנוע את התווים הכפולים, לא המזויפים.
יואב ירדני: כרטיסי אשראי קטנים הם בגודל של תו נכה.
יואב ירדני: זה, לכאורה, אמור לצמצם את כמות הזיופים שהייתה בעבר.
יואב ירדני: יש פתרון ביומטרי שהוא רק כשהנכה נמצא באוטו.
יואב ירדני: אנחנו מסתובבים לא מעט.
יואב ירדני: צריך לראות במוקדי הבילוי בתל-אביב כמה רכבי נכים חונים.
יואב ירדני: אנחנו לא בטוחים שכולם נכים.
יואב ירדני: יש רכבים שחוסמים.
יואב ירדני: איך אפשר להוכיח?
אילן גילאון: מה זה שייך לדיון בכלל?
יואב ירדני: הוא שאל שאלה.
ישראל אייכלר: שאלתי שאלה, כי..
אילן גילאון: הוא אומר שיש עבריינים.
אילן גילאון: צריך לתפוס ולתלות אותם.
ישראל אייכלר: שאלתי שאלה לגבי 5000 דוחות.
ישראל אייכלר: הוא ענה לי.
יואב ירדני: הסברתי לך נורא פשוט.
ישראל אייכלר: אתה אומר שיש הרבה שבאים עם רכבי נכים והם אינם נכים אלא בני משפחותיהם.
יואב ירדני: לא אמרתי.
ישראל אייכלר: נדמה לי שאסור להם לנהוג בזה.
אילן גילאון: ברור.
אילן גילאון: מדובר בעבריינים.
ישראל אייכלר: מותר לבן משפחה של נכה לנהוג על רכב נכה?
אילן גילאון: לא כשהוא.
חוה ראובני: לנהוג כן, אבל לא לחנות עם התג.
ישראל אייכלר: נדמה לי שאם הוא מקבל רכב בהנחה.
אילן גילאון: היושב-ראש, אנחנו מסיטים את הנושא.
אילן גילאון: אני בעד כל מה שמר ירדני אמר פה לגבי תג ביומטרי, שרק הנכה יוכל לנסוע, שיש הרבה זיופים.
אילן גילאון: כל זה לא מעניין, לא מעלה ולא מוריד.
יואב ירדני: התווים הכפולים זה לרעת הנכים.
יואב ירדני: החוק הוא חוק בסדר.
יואב ירדני: זה רק לרעתם.
יואב ירדני: למה?
יואב ירדני: כי יש – אין לי את המספרים, הם יגידו אותם - כמה אלפי תווים כפולים.
יואב ירדני: הוא ביקש שאני אענה לו, אז אני עונה לו.
אילן גילאון: זה רע מאוד.
אילן גילאון: אנשים היו צריכים לעמוד על תביעה.
יואב ירדני: לו היו הולכים על תו ביומטרי היו פותרים חלק גדול מבעיות החניה.
ישראל אייכלר: זה נרשם בפרוטוקול.
ישראל אייכלר: כשיהיה דיון על הנושא הזה, ודאי.
יואב ירדני: לגבי הצילום בזמן אמיתי, אז אי אפשר לצלם.
יואב ירדני: הטכנולוגיה לא מאפשרת לצלם בזמן אמת.
יואב ירדני: הפתרון שנראה לנו על פניו.
יואב ירדני: .
לאה ורון: סליחה, לא הבנו.
יואב ירדני: להפיק את הדוח עם תמונה.
אילן גילאון: במקום.
יואב ירדני: להפיק את הדוח עם התמונה.
יואב ירדני: התמונה מצולמת.
יואב ירדני: בלילה טיפה יותר קשה, כי יש בעיה של תאורה.
קריאה: שישלחו.
יואב ירדני: הטכנולוגיה לא מאפשרת לצלם באיכות מאוד גבוהה בלילה.
יואב ירדני: לכל אחד יש את הניסיון שלו בתחום של הצילום, אבל העובדות הן כאלו שקשה מאוד לצלם בלילה ברמת ביצוע של 100%.
יואב ירדני: אולי 90%, 85%, תלוי בתאורה שבמקום.
יואב ירדני: מה שאנחנו חושבים בעיריית תל-אביב וחלק מהפעילות שאנחנו מתכננים לעשות זה שעל הדוח יהיה לינק שבו אדם יוכל להיכנס לאתר של האינטרנט, להקיש את מספר האוטו, את מספר הדוח ואת מספר תעודת הזהות שלו.
יואב ירדני: הוא יוכל להיכנס לראות את האוטו מצולם.
יואב ירדני: זה יענה על הפתרון של חבר הכנסת גילאון.
אילן גילאון: למה לא ניתן לשלוח לו הביתה?
יואב ירדני: אי אפשר לדון.
אילן גילאון: הבנתי שאתה לא יכול להפיק את זה במקום.
אילן גילאון: במקום שהוא יבוא כדי לחפש את התמונה.
אילן גילאון: אתה יוצא מנקודת הנחה שכל אחד משתמש היום במחשב.
אילן גילאון: זאת אוכלוסייה.
לאה ורון: בתנאי שלכל העיריות יש..
אלקנה אפרתי: אין מניעה לעשות את זה כמובן, אבל ההצעה של אילן גילאון מדברת על משהו אחר.
אלקנה אפרתי: ככל שעיריית תל-אביב נותנת.
אלקנה אפרתי: .
אילן גילאון: נותן הדוח צריך להביא תמונות.
יואב ירדני: העבירה מצולמת.
יואב ירדני: ביקשו בהצעה לשלוח לו את הדוח עם צילום של האוטו.
יואב ירדני: העסק הזה.
יואב ירדני: פשוט צריך לייצר מערכת.
אילן גילאון: האוטו לא חייב להיות מצולם, אבל את ההפרעה אתה חייב לצלם.
דורון יהודה: אנחנו מדברים על ההפרעה, לא מדברים על הרכב.
רוני לוינגר: אנחנו היינו שותפים לדיונים שקדמו להצעת החוק.
רוני לוינגר: גם בדיונים שנערכו, גם בהחלטת הממשלה וגם בדברי ההסבר נאמר במפורש שמדובר על דוחות שניתנים על ידי פקח עירוני.
רוני לוינגר: בהחלטת הממשלה זה כתוב.
אילן גילאון: בהחלטת הממשלה?
חיים אמיגה: בדברי ההסבר שלכם.
רוני לוינגר: גם בדברי ההסבר.
אילן גילאון: יכול להיות שפסחתי על משהו, אבל אני לא רואה.
אילן גילאון: אנחנו מדברים על חניית נכים ותג נכה.
חוה ראובני: בהחלטת הממשלה נאמר שהצעת החוק תקבע כי פקחי העירייה ירשמו דוחות רק במקרים שבהם יש הפרעת תנועה בפועל.
חוה ראובני: מהות ההפרעה לתנועה תצולם.
חוה ראובני: אין התייחסות לנקודה של משלוח.
אלקנה אפרתי: כתוב פקחים עירוניים.
אלקנה אפרתי: זה דבר שלא היה ברור לחלוטין.
אלקנה אפרתי: בפרוטוקול הדיון הקודם אדוני דיבר על דוחות שהעיריות נותנות.
אלקנה אפרתי: הנושא הזה צריך להיות ברור.
אלקנה אפרתי: ככל שהוועדה תאשר את ההבהרה הזאת כך נתקן בהתאם בנוסח.
אילן גילאון: אנחנו נבקש מהוועדה לאשר.
אילן גילאון: הרי זה לא מן ההיגיון.
חוה ראובני: הצעת החוק תקבע כי פקחי העירייה ירשמו דוחות.
אילן גילאון: כן, גברתי, אבל אי אפשר לתת חוק לפקחי עירייה.
אילן גילאון: אנחנו לא מחוקקים לפקחי עירייה.
דורון יהודה: החוק הוא לכולם.
אילן גילאון: החוק הוא חוק חניית נכים.
אילן גילאון: התיקון הוא לחוק חניית נכים.
אילן גילאון: זה מה שהחוק אומר.
אילן גילאון: כל חוק צריך להחיל באופן גורף.
רוני לוינגר: אנחנו לא מצלמים דוחות.
רוני לוינגר: אין לנו כלים כאלה.
רוני לוינגר: גם הטענות שחבר הכנסת טען.
אילן גילאון: הרשות המקומית יכולה לטעון בדיוק את אותה טענה.
רוני לוינגר: הטענות שהיו – חבר הכנסת אמר בפתיח - היו נגד הפקחים העירוניים.
רוני לוינגר: להיפך, בורסיות הראשונות של החוק הייתה דרישה של ארגוני הנכים שהמשטרה כן תאכוף.
אילן גילאון: אנחנו איננו מחוקקים חוק מול אוכלוסייה מסוימת.
רוני לוינגר: אנחנו עושים את זה דווקא לגבי הנכים.
אילן גילאון: החוק הוא חוק חניה.
אילן גילאון: הוא נוגע לאדם בעל תג נכה.
אילן גילאון: על זה אנחנו מדברים.
אילן גילאון: אני מטפל בבעיה, לא באמצעים ולא בגוף שאוכף אותה.
רוני לוינגר: יש פה דרכי ראיה שדווקא כן.
אילן גילאון: מה אדוני אומר לי בעצם?
אילן גילאון: שאם שוטר יעשה את אותו הדבר באופן שרירותי הוא לא יהיה חייב להוכיח את זה.
חיים אמיגה: לגבי השוטרים לא הייתה טענה.
רוני לוינגר: לא הייתה טענה לגבי השוטרים.
רוני לוינגר: גם כששוטר.
אילן גילאון: אז מה?
אילן גילאון: שבעתיד לא תהיה.
אילן גילאון: אדוני מחכה עד שתהיה טענה?
רוני לוינגר: גם כששוטר נותן דוח..
רוני לוינגר: שוטרים נותנים למעלה ממיליון דוחות בשנה.
רוני לוינגר: אנחנו אף פעם לא מצלמים את העבירה.
רוני לוינגר: זה יכול להיות ויכוח אחר – לא רציתי להתערב - על דרכי ראיה ייחודיים לאוכלוסיות מסוימות.
רוני לוינגר: זה לא מקובל.
אילן גילאון: הגברת הציעה לי משהו שאולי יחסוך לנו.
אילן גילאון: אני אזרום עם החוק באופן שכתוב כאן.
אילן גילאון: לקראת קריאה ראשונה נברר את העניין.
אילן גילאון: אני אנסה לשכנע אתכם וגם את הממשלה.
אלקנה אפרתי: יובהר שההוראה הזאת חלה על דוחות.
אילן גילאון: לא יובהר כלום.
אילן גילאון: החוק הוא כפי שכתוב, הוא לא צריך להיות מובהר.
רוני לוינגר: צריך לתקן את ההצעה.
אילן גילאון: יש דברי הסבר לחוק, אני לא מתקן את.
רוני לוינגר: כמו בהחלטת הממשלה.
ישראל אייכלר: לצורך הפרוטוקול אני רוצה להגיד מה קורה פה עכשיו, כי הפרוטוקול לא ראה מה דיברו עם חבר הכנסת גילאון ומה סוכם.
ישראל אייכלר: חבר הכנסת גילאון רוצה מלכתחילה שכל דוח לאדם נכה יהיה מצולם.
ישראל אייכלר: באה המשטרה ואומרת שהיא לא נוהגת לצלם עבירות תנועה, לכן אי אפשר לדרוש את זה ממנה.
ישראל אייכלר: אומר חבר הכנסת גילאון שלצורך העניין כרגע, לפני קריאה ראשונה, הוא מסכים שזה יחול על פקחים ועיריות.
ישראל אייכלר: הוא כבר אומר לך – אנחנו נתמוך בזה - שבשלב הבא יצטרכו למצוא דרך שלכל דוח שיינתן לנכה - אולי לא רק לנכה - תהיה תעודה שמאשרת את העבירה.
אילן גילאון: אני אסתפק באנשים מוגבלים בשלב זה.
ישראל אייכלר: זה ברור שאתה מתכוון גם לזה, אתה לא רוצה שהנכים.
רוני לוינגר: זה בסדר, אבל אנחנו רוצים שזה יהיה כתוב.
ישראל אייכלר: יש את זה בפרוטוקול.
רוני לוינגר: מה פרוטוקול, יש חוק.
אילן גילאון: החוק עוד לא יצא.
רוני לוינגר: הנוסח שיתפרסם.
אילן גילאון: פקד רוני, כדי שהחוק הזה יגיע לפרקו הוא צריך לעבור עוד כמה מדורים.
אילן גילאון: אני כבר אומר לך שלקראת הקריאה השנייה אני אבקש לעשות תיקון בעניין הזה, כדי שיהיה ברור שמדובר גם על משטרת ישראל .
אילן גילאון: כרגע הפרשנות היא כפי שניתנת כאן, לא צריך לעשות לה שום תיקון.
אילן גילאון: מה שאתה מעלה פה זה לא לצורך, משום שאתה מחר בבוקר עוד לא צריך לצלם כלום.
אילן גילאון: עד שהחוק הזה לא יאושר בקריאה שנייה שלישית, עד שהוא ייכנס לרשומות.
אלקנה אפרתי: לכן, חבר הכנסת גילאון, אני מבהיר שאנחנו ננסח את זה כך שיהיה ברור שהחוק בנוסחו כעת לא חל על חוקרי משטרת ישראל.
אלקנה אפרתי: בדברי ההסבר להצעת החוק נציין שבמהלך הדיונים לקריאה השנייה והשלישית תיבחן גם הסוגיה הזאת.
לאה ורון: וזאת כדי למנוע טענה לנושא חדש.
לאה ורון: לכן זה יצוין בדברי ההסבר.
דורון יהודה: אני קודם כל רוצה לגעת בנקודה של המשטרה.
דורון יהודה: גם המשטרה לפעמים עושה טעות ונותנת דוחות לנכים כאשר אין הפרעה ממשית לתנועה.
דורון יהודה: זה מצריך אותנו לפנות למשטרה במכתבים.
דורון יהודה: לא תמיד הנכה במשך פרק הזמן של ה-90 יום מספיק לכתוב, או שהוא מתעצל, ואז הוא חייב לשלם את הקנס.
דורון יהודה: אני אומר את זה בצורה.
דורון יהודה: .
דורון יהודה: המשטרה נוהגת עם הנכים אחרת, הרבה יותר טוב.
דורון יהודה: היא מבטלת דוחות, כמעט את כולם.
דורון יהודה: לא נתקלתי במכתב שפונים למשטרה והיא לא מבטלת, אבל מצד שני אני חושב שכן צריך להיות מצב שכאשר מישהו עושה לי דוח ואומר שאני מפריע לתנועה הוא צריך לצלם את זה, הוא צריך להראות לי שאני מפריע לתנועה.
דורון יהודה: אני חוזר לעניין של פקחים.
דורון יהודה: כאשר פקח רוצה לעשות לי דוח אני רוצה שבתמונה הוא יראה שעומדת אחרי שיירה או שאני מפריע לתנועה.
דורון יהודה: לא יכול להיות שהוא יגיד שיש לי דוח ואני מפריע לתנועה כשאין שום הפרעה.
ישראל אייכלר: זה יהיה כנראה בסוף החוק.
אלקנה אפרתי: אני רק אבהיר בעקבות דבריה של מנהלת הוועדה.
אלקנה אפרתי: התקנון קובע לגבי נושא חדש שהתיקונים מתייחסים לנושאים שלא נזכרו בנוסח הצעת החוק שאושר בקריאה הראשונה.
אלקנה אפרתי: אין בזה שנכליל את זה בדברי ההסבר כדי למנוע טענת נושא חדש, אבל, כפי שאמרתי, נציין את זה בדברי ההסבר.
אלקנה אפרתי: זה לא מונע את העלאת הטענה, אבל הדבר הזה יצוין.
אלקנה אפרתי: זה לשם ההבהרה.
ישראל אייכלר: עכשיו לגבי הנוסח.
אלקנה אפרתי: אני אקריא את הנוסח.
אלקנה אפרתי: הצעת חוק חניה לנכים (תיקון מס' 106) (הודעת תשלום קנס בשל חניה במקום אסור), התשע"ב-2012.
אלקנה אפרתי: הוספת סעיף 3א1.
אלקנה אפרתי: בחוק חניה לנכים, התשנ"ד-1993, אחרי סעיף 3 יבוא: "דוח חניה 3א.
אלקנה אפרתי: על אף האמור בכל דין, לא תימסר הודעת תשלום קנס לגבי רכב הנושא תג נכה, החונה בניגוד להוראות סעיפים 2 ו-3, אלא אם כן הרכב צולם כך שניתן לראות כי מתקיימת אחת הנסיבות האמורות בסעיף 2(א)(3) ו(4) או 3; צילום כאמור יצורף להודעת תשלום הקנס הנמסרת לבעל הרכב.
אלקנה אפרתי: שתי הערות.
אלקנה אפרתי: אחת, הנוסח הזה הוא מעט שונה ממה שהוקרא בדיון הקודם.
אלקנה אפרתי: זה משקף את ההחלטות שהתקבלו בוועדה לגבי כך שניתן לראות בצילום שמתקיימת אחת הנסיבות מחוק חניית נכים.
אלקנה אפרתי: יש את התוספת, כפי שהציע חבר הכנסת אילן גילאון, שמתייחסת לצירוף הצילום להודעת תשלום הקנס.
אלקנה אפרתי: בעניין הזה נעיר דבר שנאמר פה.
אלקנה אפרתי: יש אפשרות אחת לתת דוח על שמשת הרכב, אפשרות שנייה באמצעות משלוח בדואר.
אלקנה אפרתי: כפי שנאמר פה, זה בלתי אפשרי להפיק את הצילום ולשים אותו על שמשת הרכב, לכן אני מציע - להכרעת הוועדה - שבמקרה שהודעת תשלום הקנס הוצמדה לרכב, ייקבע לוח זמנים מסוים - הוועדה תכריע לגביו - שבמקרה הזה הצילום יישלח ל..
ישראל אייכלר: למה אתה צריך כזאת אריכות?
ישראל אייכלר: במקום הנמסרת תכתוב הנשלחת?
אילן גילאון: אפשר לכתוב מתקבלת.
אלקנה אפרתי: על פי תקנות סדר הדין הפלילי, לשים דוח על שמשת הרכב נחשב למסירה.
אלקנה אפרתי: יש הוראות נוספות וכו'.
אלקנה אפרתי: השאלה מה קורה במקרה הזה, איך אותו אדם שקיבל את ההודעה על שמשת הרכב יקבל את התצלום.
אלקנה אפרתי: זאת שאלתי.
ישראל אייכלר: תכתוב שהתקבלה על ידי בעל הרכב, ואז יש לך גם את המשלוח בדואר.
אילן גילאון: את המשלוח, את המסירה ואת הכל.
ישראל אייכלר: יצורף להודעת תשלום הקנס שקיבל בעל הרכב.
חוה ראובני: כששמים על השמשה זה עוד לא אומר שהוא קיבל.
חוה ראובני: אנחנו עוד לא יודעים שהוא קיבל.
ישראל אייכלר: היועץ המשפטי אומר שלשים על השמשה זה כאילו קיבל.
חוה ראובני: נכון, אבל את התמונה אי אפשר לשים על השמשה.
ישראל אייכלר: אז נחזור לנשלחת.
אלקנה אפרתי: לכן אני מציע.
אלקנה אפרתי: יש מי שמקבל בדואר גם ככה.
אלקנה אפרתי: למי שקיבל על השמשה תהיה חובה לשלוח.
אילן גילאון: מה הזמן המתקבל על הדעת בעניין הזה?
יואב ירדני: זאת הוצאה כספית.
יואב ירדני: חבל להשקיע..
ישראל אייכלר: לשלוח במכתב?
שמואל חיימוביץ': כמה כסף זה יכול לעלות?
יואב ירדני: זה לא קשור לכסף.
יואב ירדני: צריך להוציא דוחות ספציפיים מאוד מיוחדים שקשורים לאותו עניין.
קריאה: תחשבו פעמיים.
יואב ירדני: לכן אני אומר שקיימים פתרונות טכנולוגיים שקיימים היום – אני לא רוצה להגיד ב-100% - ב-95%.
אילן גילאון: אתה נכנס לפרטים שאתה חושב שהם בעיתיים, אבל אנחנו נשקול את זה.
אילן גילאון: לא כרגע.
ישראל אייכלר: כרגע אנחנו רוצים להעביר חוק שיהיה.
אילן גילאון: נבוא לעיריית תל-אביב, נדרוש ממנה לקנות לכל נכה מחשב.
לאה ורון: מר ירדני, תעביר בכתב הצעה לוועדה את מה שאתה מציע.
לאה ורון: אנחנו נפנה אותה כמובן לחבר הכנסת גילאון ולחברי הכנסת.
יהונתן דוידוביץ: הואיל ועל פי הוראות החסד"פ ההדבקה כמוה כמסירה, אז לדעתי צריך להוסיף עוד תיקון קטן שאומר שצילום כאמור יישלח להודעה שתצורף, כי אחרת יבוא אותו פקח ויגיד, הדבקתי, מסרתי, שלום.
יהונתן דוידוביץ: אתה חייב לדרוש שתהיה שליחה בפועל כך שתעקוף בפועל את הוראות החסד"פ לגבי הדוחות האלה.
ישראל אייכלר: מה עמדת משרד המשפטים בעניין?
יפעת רווה: אני רק רוצה לתקן פה טעות.
יפעת רווה: כשמדביקים דוח האדם יכול לשלם.
יפעת רווה: זה יכול להיות מאוד מאוד נוח אם אני מקבלת דוח ואני לא חולקת עליו, בין אם כן נכה או לא נכה, לשלם את זה, ואז אני חוסכת לעצמי לרוץ לדואר לקבל דואר רשום.
יפעת רווה: אם אני לא משלמת את זה אין לזה שום משמעות, זה לא מכפיל את עצמו.
יפעת רווה: הרשות חייבת לשלוח לי בתוך 90 יום את הדוח.
יואב ירדני: אחרי זה יש עוד 90 יום לשלם את זה.